הקסמים בסדרה שואבים את כוחם משישה מקורות, המכונים: "מקורות הקסם הקדמונים". ששת המקורות הם השמש, הירח, האוקיינוסים, האדמה, השמיים והכוכבים. קרבתו של הקוסם למקור הקסם שלו ועוצמת מקור הקסם באותו הרגע קובעות את עוצמת הקסמים שהוא מסוגל לחולל. לדוגמה: קוסם שמיים יהיה בשיא כוחו בזמן סערה, כשהשמיים בשיא כוחם, אך לא יוכל כמעט לחולל קסמים במזג אוויר רגוע או מתחת לאדמה. כדי לעקוף את הבעיה הזאת נוצרו האבנים הקדמוניות: חפצים המכילים את שיא עוצמתם של מקורות הקסם הקדמונים, כמו האבן של קאלום, שבתוכה לכודה סערה, ומאפשרת לקאלום לחולל קסמי שמיים בכל זמן ומקום.
בנוסף לששת מקורות הקסם הקדמוניים, ישנו עוד סוג קסם, הנקרא "קסם אפל", שבו המשתמש שואב את הקסם הקיים ביצורים קסומים והורג אותם, ולכן הוא נחשב אפל. האלף אַראבוס נחשב לממציא הקסם האפל וכמי שנתן אותו לבני האדם חסרי הקסם. אחרי גילויים של האלפים והדרקונים על קיומו של הקסם האפל, בני האדם גורשו מזֶדְיַה מפחד שישתמשו עליהם בקסם האפל. לכל יצורי הקסם, ובכללם האלפים והדרקונים, יש חיבור לאחד ממקורות הקסם.
חיות וחיות־קסם.
דרקונים.
הדרקונים הם היצורים החזקים ביותר בעולם של הסדרה. יש להם את החיבור החזק ביותר לששת מקורות הקסם הקדמוניים, כשלאחוז קטן מהם יש חיבור חזק אפילו יותר, והם נקראים "ארכי-דרקונים". הדרקונים מחולקים לשישה סוגים, דרקוני שמים, דרקוני שמש, דרקוני-ים, דרקוני אדמה, דרקוני ירח ודרקוני כוכבים, בהתאם לששת מקורות הקסם. השפה הקדומה של הדרקונים משמשת ללחשי הקסם השונים בסדרה, למעט לחשי הקסם האפל.
הפקה.
פיתוח.
הסדרה הוכרזה לראשונה ב-10 ביולי 2018. היא נוצרה על ידי אהרון איהז וג'סטין ריצ'מונד. איהז היה התסריטאי הראשי והסגן מבצע של הסדרה המצוירת המצליחה "", כתב וערך חלק מהעלילה של "פיוצ'רמה", בזמן שריצ'מונד ביים את משחק המחשב ". ג'יאנקלו וולפה שהיה במאי לשעבר של " הוא המפיק בפועל.
הנסיך הדרקון הופק על ידי Wonderstorm, אולפן הפקת מולטימדיה שהוקם בשנת 2017 על ידי איהז, ריצ'מונד, וג'סטין סניסטיבן שעבדו ביחד על הסדרה. ההנפשה נעשתה על ידי הסטודיו הקנדי Bardel Entertainment. בנובמבר 2019, כמה עובדות לשעבר של ריוט גיימס ו-Wonderstrom האשימו את איהז בבקשה מעובדיו לדאוג לילדיו ללא רשות, וכי לא התייחס ברצינות לרעיונות היצירה שלהם. מקור אנונימי טען שזה ישפיע על התוכנית, אך נטפליקס חידשו את הסדרה וכל 7 העונות של הסדרה יופקו כמתוכנן.
סגנון.
הסדרה נוצרה באנימציה תלת ממדית, אך בעיבוד המדמה אנימציה דו־ממדית מסורתית. מספר הפריימים לשנייה היה נמוך בעונה הראשונה, אך לאחר ביקורות של מעריצים, מהעונה השנייה, מספר הפריימים לשנייה עלה בצורה משמעותית. הרקעים נוצרו משילוב של מודלים תלת ממדיים וציור ידני.
לשבטי האלפים ניתן מיבטא בולט על מנת להמחיש את היותם עם נפרד: לאלפים משבט צל־ירח מבטא סקוטי, לשבט כנף־שמים מבטא בריטי, ולשבט אש־השמש מבטא כושי-צרפתי.
כתיבה.
הסיום של עונה 2 שונה מהתכנון המקורי של הכותבים, על מנת שהסיפור יהא אמין לאופי הדמויות. לפי איהז, אחת מהמטרות החשובות של הצוות ביצירת הנסיך הדרקון היא "ליצור עולם פנטזיה שמרגיש מגוון יותר ומשהו שלא ראינו קודם." בעונה השלישית חששו הכותבים שהסדרה עומדת בפני ביטול, ועל כן דחסו לעונה יחידה את שתוכנן לשתי עונות.
הפצה.
הנסיך הדרקון זמין רק בפלטפורמת הסטרימינג נטפליקס, בכל המדינות שהחברה זמינה בהם. העונה הראשונה יצאה ב-14 בספטמבר 2018. הפרקים יצאו במקביל בשביל לעודד צפיית בינג'. דרך שכבר הוכחה בעבר בנטפליקס.
הטריילר יצא ביולי 2018 בכנס קומיק-קון, סן דייגו. העונה הראשונה הוקרנה לראשונה בספטמבר 2018. העונה השנייה הוכרזה באוקטובר 2018, ויצאה ב-15 בפברואר 2019. העונה השלישית יצאה ב-22 בנובמבר 2019. בקומיקון הווירטואלי בשנת 2020 הוכרז שעומדות להיות עוד ארבע עונות לסדרה.
שדרות הוליווד
שדרות הוליווד (באנגלית: Hollywood Boulevard) הוא רחוב במרכז העיר לוס אנג'לס שבארצות הברית. השדרה, אשר ממוקמת באזור הוליווד, משתרעת ממזרח למערב משדרות ורמונט עד שדרות סאנסט.
בין השנים 1887 עד 1910 נקראה השדרה "Prospect Avenue".
אתרים שונים לאורך הרחוב הפכו עם השנים ליעדי תיירות פופולריים, בעיקר באזור של הרחוב בו נמצאת שדרת הכוכבים של הוליווד.
יחסי טוגו–רוסיה
יחסי טוגו–רוסיה הם היחסים הדיפלומטיים הרשמיים שבין הרפובליקה הטוגולזית לבין הפדרציה הרוסית.
היסטוריה.
ברית המועצות כוננה יחסים דיפלומטיים עם טוגו ב-1 במאי 1960, זמן קצר לאחר שקיבלה את עצמאותה מצרפת. בשנת 2020 נחגגו 60 שנה לכינון היחסים הדיפלומטיים בין המדינות.
Paramount Global
Paramount Global, או בפשטות Paramount (בעבר ViacomCBS), הוא תאגיד מדיה אמריקאי אשר נוצר ממיזוג של החברות ויאקום ו-CBS.
הנכסים העיקריים של החברה הם סרטי פרמאונט (אולפנים להפקת סרטים וסדרות אשר מרוכזים בהוליווד, קליפורניה), ערוץ CBS, (רשת הטלוויזיה הנצפית ביותר בארצות הברית ב-2019), וערוצי טלוויזיה אמריקאים ובין-לאומיים אחרים, ביניהם ניקלודיאון, MTV, בט (BET – ערוץ לקהל האפרו-אמריקאים בארצות הברית), קומדי סנטרל ושואוטיים.
לחברה ערוצים נוספים, שירותי סטרימינג (ביניהם Paramount+, Pluto Tv). חברת ההוצאה לאור סיימון אנד שוסטר מהווה מרכיב נוסף בתאגיד, אך זה הצהיר באוקטובר 2020 שבכוונתו למכור את ההוצאה.
תפיסת תפוחים בגיגית מים
תפיסת תפוחים בגיגית מים הוא משחק שנהוג לשחק בדרך כלל בליל כל הקדושים. במשחק ממלאים גיגית גדולה במים ומכניסים לתוכה תפוחים, ומאחר וצפיפות התפוחים נמוכה מזו של המים, התפוחים צפים על פני המים. את התפוחים מנסים השחקנים להוציא מן המים על ידי השיניים בלבד, כאשר שימוש בידיים אסור והן לרוב קשורות מאחורי הגב.
היסטוריה.
מנהג תפיסת התפוחים החל מהפלישה הרומית לבריטניה, כאשר הצבא הכובש מיזג את חגיגותיהם עם פסטיבלים קלטיים מסורתיים. הרומאים הביאו עימם עץ תפוח, המסמל את אלת השפע פומונה. לפי המנהג, רווקים צעירים מנסים לנגוס בתפוח שצף במים, או לחלופין תלוי על חוט בשורה, כאשר המשתתף הראשון שמצליח לנגוס בתפוח יהיה הבא להתחתן.
אמונה טפלה הקשורה למנהג אומרת כי אם אישה שמה את התפוח שתפסה מתחת לכרית, באותו הלילה היא תראה בחלומה את אהובה העתידי.
לאה פרץ
לאה פרץ (נולדה ב-1949) לשעבר ראש המחלקה לעיצוב אופנה בשנקר.
ביוגרפיה.
לאה פרץ נולדה בזכרון יעקב, דור רביעי למשפחת קרניאל שהייתה ממייסדי היישוב.
החלה את לימודיה האקדמיים באוניברסיטת ירושלים, במסגרת תואר ראשון ושני לתולדות האמנות והיסטוריה כללית. את לימודי התואר הראשון סיימה באוניברסיטת חיפה יחד עם תעודת הוראה. לאחר סיום התואר הראשון פנתה לעבוד במחלקות האמנות של אוניברסיטת חיפה.
לימדה בין השנים 1988–1999 קורסים בתולדות האומנות, העיצוב והקרמיקה במחלקת האומנות של בית הספר "בצלאל". במסגרת זו אצרה תערוכות בגלריה של המחלקה לעיצוב קרמי. היא אצרה את התערוכה הראשונה של משה גרשוני ותערוכת צילומים של שוש קורמוש.
בשנת 1989 החלה ללמד את תולדות האמנות והעיצוב כחלק מצוות המרצים של שנקר.
בשנת 1994 מונתה לראש מחלקת האופנה של שנקר, כשאת תפקיד זה היא מילאה עד 2003, כשבאותה השנה סיימה את התואר השני שלה בתולדות האמנות מטעם האוניברסיטה העברית. היא עזבה את התפקיד במסגרת שליחות של בן זוגה, הדיפלומט יאיר רקנאטי, בשגרירות ישראל בבוגוטה בירת קולומביה אליו הצטרפה ושימשה שם כנספחת התרבות של ישראל וכמרצה באוניברסיטה הישועית "אל רוסריו".
עם שובה לישראל בשנת 2006, מונתה מחדש לראש המחלקה לעיצוב אופנה, תפקיד אותו ביצעה עד שנת 2019.
במקביל, היא כיהנה כדירקטורית בחברת דלתא גליל תעשיות. בתקופה זו אצרה מספר תערוכות ותצוגות אופנה של המחלקה מסביב לעולם, בין היתר בניו יורק, וושינגטון, לידס, זאגרב וגוודלחרה.
היא שימשה כחברת שיפוט במספר תצוגות של פרויקטי גמר בבתי ספר לאופנה מחוץ לישראל ובתחרויות אופנה בינלאומיות, למשל תחרות הסטודנטים הבינלאומית "Remix" המתקיימת בברלין.
בין השנים 2006–2010 שימשה כחברה בוועדת השיפוט של הקרן למצוינות בתרבות. בין השנים 2007–2012 הייתה היועצת של כנסי האופנה השנתיים אשר התקיימו במדיטק בשיתוף התאחדות התעשיינים בישראל.
בשנת 2018 שימשה חברה בוועדת השיפוט מטעם משרד התרבות והספורט, אשר העניק בפעם הראשונה את פרס האופנה.
בשנת 2019 פרשה מתפקידה בשנקר. החליף אותה בתפקידה מעצב האופנה אילן בז'ה.
לאה פרץ מתגוררת ברמת אביב ונשואה לדיפלומט יאיר רקנאטי. הם הורים לשלושה.
פרסים ותארים.
בשנת 2012 פרץ נבחרה למקום השלישי מתוך 100 האנשים המשפיעים בתעשיית האופנה מטעם כתב העט "את", על השפעתה הרבה על מחלקת האופנה בשנקר ועל תרומתה לתחום האופנה בישראל.
בשנת 2013 נבחרה כאחד האישים המשפיעים ביותר בתרבות הישראלית, במסגרת פרויקט מיוחד של עיתון הארץ.
בשנת 2017 היא נבחרה גם לאחד מהאנשים המשפיעים ביותר בישראל, ברשימת "אנשי השנה" של "Time Out".
בשנת 2018 הוענק לה פרס מפעל חיים בטקס פרסי האופנה 2018, על ההישגים של שנקר אותם הובילה.
קישורים חיצוניים.
Fashion During Wartime, ריאיון עם לאה פרץ עבור הניו יורק טיימס, 15.7.2014
שרה אולסווי
שרה אולסווי (בגרינלנדית: Sara olsvig; נולדה ב-26 בספטמבר 1978) היא פוליטיקאית גרינלנדית ולשעבר מנהיגת מפלגת אינואיט אטקטיגיט (2014-2018). היא כיהנה כאחת משני הנציגים של גרינלנד בפולקטינג הדני, מ-15 בספטמבר 2011 עד 15 בספטמבר 2014.
אטילה גרה